Document ID: /fineweb-2-swissfilter-quality_10-filterrobots/filtered/02038.jsonl.gz/6061

cuntegn
Exteriur
En l'Ucraina da l'ost èn 500 miniers serrads en
En ina miniera en l’Ucraina da l’ost èn circa 500 miniers serrads en. Sco il ministeri per catastrofas da la republica da Donezk ha ditg, saja il current electric crudà ora. La republica da Donezk na vegn betg renconuschida internaziunalmain.
Avant l’interrupziun dal current era in transfurmatur para vegni tutgà d’ina granata.
Il mument vegnian fatg preparativas per spendrar ils miniers. Tenor indicaziuns dal ministeri da defensiun da la citad da Donezk hajan ins gia pudì liberar 110 miniers.
RTR Novitads 15:00